VENDIM
Nr. 39, datë 1.6.2018

PËR LICENCIMIN E SHA UJËSJELLËS-KANALIZIME KONISPOL

Në zbatim të nenit 14, pika 1/“a”, të nenit 17, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”; të vendimit të Këshillit të Ministrave nr. 958, datë 6.5.2009, “Për miratimin e kategorive të licencimit dhe të procedurave për aplikim për licence”, si dhe të rregullores së licencimit miratuar me vendim të KKRR-së nr. 29, datë 8.12.2009, “Për procedurat e dhënies dhe rinovimit të licencave profesionale për subjektet juridike e fizike që ushtrojnë veprimtari në sektorin e furnizimit me ujë dhe largimit e përpunimit të ujërave të ndotura”, të ndryshuar, dhe pasi shqyrtoi relacionin e përgatitur nga Drejtoria Tekniko-Ekonomike, mbi aplikimin e shoqërisë Ujësjellës-Kanalizime Konispol për licencim për herë të parë, Komisioni Kombëtar Rregullator
konstatoi se:
- Shoqëria Ujësjellës-Kanalizime Konispol ka aplikuar pranë ERRU-së për licencim për herë të parë, me shkresën me nr. 18 prot., të datës 6.3.2018, për ofrimin e shërbimit të furnizimit me ujë dhe largimin e ujërave të ndotura. 
- Shoqëria Ujësjellës-Kanalizime Konispol është themeluar në datën 20.8.2017, si shoqëri aksionare me një nivel administrimi në pronësi të Bashkisë Konispol, në përputhje me parashikimet e vendimit të Këshillit të Ministrave nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”. Kjo shoqëri është regjistruar në QKB në datën 29.12.2018, me NUIS: L74829801V.
- Në dosjen e aplikimit mungonte dokumenti i ekstraktit të regjistrit tregtar për të dhënat e subjektit, shoqërisë Ujësjellës-Kanalizime Konispol. Dosja u plotësua në datën 28.5.2018.
- Objekt i aktivitetit në ekstraktin e QKB-së është vetëm shërbimi i furnizimit me ujë dhe dokumentacioni mbi asetet e shoqërisë tregon se shoqëria Ujësjellës-Kanalizime Konispol ka në zotërim vetëm asetet e sistemeve të furnizimit me ujë edhe pse emrin shoqëria e ka ujësjellës-kanalizime.
- Aplikimi i shoqërisë Ujësjellës-Kanalizime Konispol plotëson të gjitha kërkesat e parashikuara në rregulloren e licencimit mbi licencimin për herë të parë vetëm për shërbimin e furnizimit me ujë, konkretisht: 
- Formati i aplikimit është paraqitur dhe plotësuar në mënyrë korrekte;
- Dokumentacioni juridik dhe administrativ është paraqitur dhe plotësuar në mënyrë korrekte.
Për gjithë sa më sipër, Komisioni Kombëtar Rregullator

VENDOSI:

1. Licencimin e operatorit Ujësjellës-Kanalizime Konispol sh.a., me:
Drejtues ligjor dhe drejtues teknik: Lefter Ballabani 
2. Operatori sh.a. Ujësjellës-Kanalizime Konispol autorizohet të kryejë veprimtarinë përkatëse të kualifikuar në kategorinë:
Kategoria A: Për grumbullimin dhe shpërndarjen e ujit për konsum publik.
3. Zona e shërbimit të këtij operatori është Bashkia Konispol.
[bookmark: _GoBack]4. Kjo licencë është e vlefshme për një periudhë 4-vjeçare (katërvjeçare).
Ky vendim hyn në fuqi menjëherë.
Ky vendim publikohet në Fletoren Zyrtare.

